
Sutikti perimti Šiaulių miesto savivaldybės nuosavybėn valstybei nuosavybės teise priklausantį, šiuo metu Nacionalinės švietimo agentūros patikėjimo teise valdomą ilgalaikį materialųjį ir trumpalaikį materialųjį turtą. Jį perėmus, perduoti Šiaulių miesto pedagoginei psichologinei tarnybai valdyti, naudoti ir disponuoti juo patikėjimo teise.

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, kurie nustato savivaldybės savarankiškąsias funkcijas – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimą ir švietimo pagalbos teikimą mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimą ir koordinavimą. Taip pat vadovaujamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, kurie apibrėžia, kad savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, o valstybei nuosavybės teise priklausantis turtas perduodamas savivaldybių nuosavybėn Vyriausybės nutarimu.
Teikiamu Tarybos sprendimo projektu siūloma sutikti perimti Šiaulių miesto savivaldybės nuosavybėn valstybei nuosavybės teise priklausantį, šiuo metu Nacionalinės švietimo agentūros patikėjimo teise valdomą ilgalaikį materialųjį turtą – įrankį (IDA dėžę), skirtą mokinių, turinčių specialiųjų ugdymosi poreikių, profesiniam kryptingumui įvertinti (1 priedas) ir trumpalaikį materialųjį turtą - MELBA metodo vadovą (2 priedas). Tarybos sprendimo projektu siūloma perimtą turtą perduoti Šiaulių miesto pedagoginei psichologinei tarnybai valdyti, naudoti ir disponuoti juo patikėjimo teise. Anksčiau minėtas turtas (IDA dėžė ir MELBA metodo vadovas), bus naudojamas Lietuvos Respublikos vietos savivaldybės įstatymo 6 straipsnio 5 ir 6 punktuose nurodytoms funkcijoms atlikti: savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti įgyvendinti.
Numatomos naujo teisinio reglamentavimo nuostatos.
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių miesto pedagoginei psichologinė tarnyba bus aprūpinta priemonėmis skirtomis mokinių, turinčių specialiųjų ugdymosi poreikių, profesiniam kryptingumui įvertinti. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

